د پاکستان پوځ ، مېډیا اوعدلیه د ټاکنو وړاندې په انتخابي عمل کې بې طرفه نه دي:پلډېټ
د پاکستان انسټیټیوټ اف لېجسلېټیو ډویلپمنټ اېنډ ټرانسپرېنسي (پلډېټ) په نامه ادارې په خپله وېب پاڼه خپورکړي شوي رپورټ کې ویلي دي چې دوي په تېر یوکال کې د اپرېل د میاشتې کال ٢٠١٧ نه تر مارچ کال ٢٠١٨ پورې د ټاکنو نه وړاندې د ټول انتخابي عمل او په د غه عمل کې د رول لوبونکو ریاستي ادارو جاج اخستې دې.
پاکستان کې یوې غېر دولتي ادارې پلډېټ په یو رپورټ کې دعامو ټاکنونه وړاندې په انتخابي عمل بې باوري ښودلې او د پوځ ، عدلیه او مطبوعاتو په اړه یې په انتخابي عمل کې د بې طرفه پاتې کېدو اندېښنې څرگندې کړي دي. د پلډېټ رپورټ وايی چې د راتلونکو ټاکنو او د اولسي استاذو د انتخاب په اړه ډېر اندېښمن دي. او یرې یې څرگندې کړي دي که چرې د بې پلوه ټاکنو په اړه موجود منفي تاثر په خپل ځای پاتې وو نو یره ده چې د ټاکنو پاتې عمل به د خطرو سره مخ شي. رپورټ وايی د انتخاباتونه وړاندې د صفا او بې پلاوا انتخابي عمل د جاج اخستو لپاره یې ١١ پېمانې اېخودې وې. او په دغه پېمانو یې د هغه سیاسي ډلو اندېښنې تللې دي چې پکې دوي د پوځ،عدلیې ،مېډیا، احتساب ادارې، الېکشن کمېشن او امنیتي ادارو په اړه د بې طرفه پاتې کېدو تاثر څرگند کړې وو. رپورټ وايي پوځ ته په سلو کې ٣٣. ۴ فیصده او مېډیا ته یواځې ٣٧. ٨ فیصده برخه ورکړې شوې ده. او داښايی جې دغه ادارې ډېره بې طرفه دي. په رپورټ کې ویلي شوي دي چې پاکستان کې په شخصي مېډیا د ریاستي ادارو اثر زیات دې اومېډیا د ریاستي ادارو نه ذاتي گټې پورته کوي. ددې ترڅنگ د احتساب د ادارې په اړه هم د بې پلاوي توب تاثر موجود دې او په پېمانه یې ۴٣. ١ سلنه برخه رسېدلې ده. د پلډېټ په رپورټ کې د پاکستان په انتخابي کمېشن تر ټولو زیات باور ښودل شوې دې اوویلي شوي دي چې د ادارې په انتخابي فهرستونواو حلقه بندیانو د ٦۴ نه تر ٦٧. ٣ سلنه پورې باورښودل شوې دې. په رپورټ کې د ټاکنو نه وړاندې د امنیت موضوع پېمانه شوې ده او ویلي شوي دي چې ځنو سیاسي لوبغاړو ته د ټاکنونه وړاندې د امن وامان خرابولو په لړکې ازادي حاصله ده او ددې نه بیا ځنو سیاسي گوندونو ته خطرې راپېښې دي. البته رپورټ زیاتوي چې د کال ٢٠١٣ د ټاکنو په پرتله د کال ٢٠١٨ لپاره د انتخاباتو ماحول لگ سازگار دې. چې ورته په پېمانه ٥٧. ٨ سلنه برخه رسېدلې ده. په ټاکنو کې د هېواد د صدر او د صوبو د گورنرانو اغېز پېمانه هم تللې شوې ده او رپورټ وايي د انتخابي کمېشن وروسته ورته دوېمه زیاته برخه ٦١. ٨ رسېدلې ده.